CELEX: 32021R0907
Language: hu
Date: 2021-06-04 00:00:00
Title: A Tanács (EU) 2021/907 rendelete (2021. június 4.) a Fehéroroszországra vonatkozó korlátozó intézkedésekről szóló 765/2006/EK rendelet módosításáról

2021.6.4.   
               
               
                  HU
               
               
                  Az Európai Unió Hivatalos Lapja
               
               
                  LI 197/1
               
            
         A TANÁCS (EU) 2021/907 RENDELETE
         (2021. június 4.)
         a Fehéroroszországra vonatkozó korlátozó intézkedésekről szóló 765/2006/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Fehéroroszországgal szembeni korlátozó intézkedésekről szóló, 2012. október 15-i 2012/642/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 765/2006/EK tanácsi rendelet (2) a súlyos emberi jogi jogsértésekért vagy a civil társadalom és a demokratikus ellenzék elnyomásáért felelős, illetve a demokráciát és a jogállamiságot Fehéroroszországban egyéb módon jelentős mértékben aláásó tevékenységet folytató vagy a Lukasenka-rezsimből hasznot húzó, illetve azt támogató természetes és jogi személyek, szervezetek és szervek pénzeszközeinek és gazdasági erőforrásainak befagyasztásáról rendelkezik, továbbá előírja, hogy tilos pénzeszközöket és gazdasági erőforrásokat az említettek rendelkezésére bocsátani. Egyben megtiltja az Európai Unió közös katonai listáján felsorolt árukkal és technológiával, illetve a felsorolt áruk rendelkezésre bocsátásával, előállításával, karbantartásával és használatával kapcsolatos technikai segítségnyújtást. Megtiltja továbbá a belső elnyomás céljából felhasználható felszerelések bármely fehéroroszországi személy, szervezet vagy szerv részére vagy Fehéroroszországban történő felhasználásra történő kivitelét, valamint megtiltja az azzal kapcsolatos technikai segítségnyújtást, közvetítői szolgáltatást, finanszírozást vagy pénzügyi támogatást.
                  
               
                     (2)
                  
                  
                     A 765/2006/EK rendelet végrehajtja a 2012/642/KKBP határozatban előírt intézkedéseket.
                  
               
                     (3)
                  
                  
                     A 2012/642/KKBP határozatot módosító (KKBP) 2021/908 tanácsi határozatot (3) az Európai Tanács 2021. május 24-én és május 25május 25-én, azt követően elfogadott következtetései alapján fogadták el, hogy a Ryanair EU-n belüli légijáratát 2021. május 23-án jogellenesen leszállásra kényszerítették Minszkben (Fehéroroszország). Ez az esemény – amely tanúbizonyságot adott a fehérorosz légi közlekedési hatóságok megbízhatatlanságáról – koholt bizonyítékok alapján veszélyeztette a légi közlekedés biztonságát, azzal a céllal, hogy a fehérorosz hatóságok számára lehetővé tegye Raman Prataszevics fehérorosz újságíró és ellenzéki blogger, továbbá Szofija Szapega őrizetbe vételét, és egy újabb lépést valósított meg a fehérorosz civil társadalom és demokratikus ellenzék elnyomása felé.
                  
               
                     (4)
                  
                  
                     A 765/2006/EK rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések érvényesülésének biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 765/2006/EK rendelet a következőképpen módosul:
            
                        1.
                     
                     
                        Az 1. cikk a következő ponttal egészül ki:
                        
                                    „7.
                                 
                                 
                                    »fehérorosz légitársaság«: a fehérorosz hatóságok által kiállított érvényes működési engedéllyel vagy azzal egyenértékű okmánnyal rendelkező légi közlekedési vállalkozás.”
                                 
                              
                  
                        2.
                     
                     
                        A szöveg a következő cikkekkel egészül ki:
                        
                           „8b. cikk
                           
                              (1)   A fehérorosz légitársaságok által – akár helymegosztásra vagy üléshelybérletre vonatkozó megállapodásokat alkalmazó forgalmazó fuvarozóként – üzemeltett bármely légi jármű számára tilos az Unió területén leszállni, az Unió területéről felszállni, illetve az Unió területe felett átrepülni.
                           
                           
                              (2)   Az (1) bekezdés a kényszerleszállás vagy kényszerhelyzetben végzett átrepülés esetében nem alkalmazandó.
                           
                        
                        
                           8c. cikk
                           
                              (1)   A 8b. cikktől eltérve a II. mellékletben felsorolt tagállamok illetékes hatóságai engedélyezhetik a légi járművek számára az Unió területén való leszállást, az Unió területéről való felszállást, illetve az Unió területe feletti átrepülést, amennyiben a szóban forgó illetékes hatóságok megállapították, hogy az ilyen leszállás, felszállás vagy átrepülés humanitárius célokból vagy az rendelet célkitűzéseivel összhangban álló egyéb célból szükséges.
                           
                           
                              (2)   Az érintett tagállam vagy tagállamok tájékoztatják a többi tagállamot és a Bizottságot az (1) bekezdés alapján megadott valamennyi engedélyről.”
                           
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 4-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 285., 2012.10.17., 1. o.
         
         
            (2)  A Tanács 765/2006/EK rendelete (2006. május 18.) a Fehéroroszországra vonatkozó korlátozó intézkedésekről (HL L 134., 2006.5.20., 1. o.).
         
            (3)  A Tanács (KKBP) 2021/908 határozata (2021. június 4.) a fehéroroszországi helyzetre tekintettel hozott korlátozó intézkedésekről szóló 2012/642/KKBP határozat módosításáról (lásd e Hivatalos Lap 3 oldalát).